ΓΡΑΠΤΗ ΕΡΩΤΗΣΗ E-2097/02

υποβολή: Daniel Varela Suanzes-Carpegna (PPE-DE) προς την Επιτροπή

(16 Ιουλίου 2002)

Θέμα: Κριτήρια για την ταξινόμηση των περιοχών που εξαρτώνται σεψηλό βαθμό από την αλιεία

Στην απάντηση που έδωσε στη γραπτή μου ερώτηση Ε-0650/02(1) της 12ης.04.2002, ο Επίτροπος Fischler επισημαίνει ότι η Πράσινη Βίβλος της Επιτροπής για το μέλλον της κοινής αλιευτικής πολιτικής [] περιελάμβανε έκθεση για την οικονομική και κοινωνική κατάσταση των παράκτιων περιοχών με βάση πληροφορίες που διέθετε η Επιτροπή από έρευνες τωνπηρεσιών της ή επί τούτου εξωτερικές μελέτες []. Με στόχο τη λεπτομερή εξέλιξη της εξάρτησης των ευρωπαϊκών περιοχών από την αλιεία πραγματοποιήθηκαν 22 τοπικές έρευνες, μία από τις οποίες ασχολείτο αποκλειστικά με τη Βόρειο Ισπανία (Γαλικία, Κανταβρία, Αστούριες, Χώρα των Βάσκων) [] και απετέλεσε ως επί το πλείστον τη βάση για την προαναφερθείσα έκθεση. Τα αποτελέσματα αυτών των ερευνών δείχνουν ότι ορισμένες περιοχές της Βόρειας Ισπανίας, και συγκεκριμένα η Γαλικία, εξαρτώνται πράγματι σε μεγάλο βαθμό από την αλιεία.

1. Μπορεί η Επιτροπή να μας πληροφορήσει εάν πραγματοποίησε συγκριτικές μελέτες μεταξύ των 22 τοπικών ερευνών προκειμένου να καθορίσει τον βαθμό και την ιεράρχηση της εξάρτησης από την αλιεία των ευρωπαϊκών περιοχών και, εάν ναι, ποια είναι τα συμπεράσματα στα οποία κατέληξε· Εάν όχι, για ποιο λόγο δεν την πραγματοποίησε· Δεν πιστεύει η Επιτροπή ότι η εκπόνηση συγκριτικής μελέτης όλων των ευρωπαϊκών περιοχών που εξαρτώνται από την αλιεία είναι αναγκαία προκειμένου να μπορέσει να καθοριστεί ο βαθμός εξάρτησής τους συγκριτικά·

2. Μπορεί η Επιτροπή να μας πληροφορήσει σχετικά με τα αναγκαία κριτήρια στα οποία θα πρέπει να ανταποκρίνεται μια ευρωπαϊκή περιοχή προκειμένου να ταξινομηθεί ως εξαρτώμενη σεψηλό βαθμό από την αλιεία για την κατανομή των αλιευτικών δυνατοτήτων·

3. Σύμφωνα με τα κοινοτικά κριτήρια, ποια είναι η διαφορά ανάμεσα σε μια περιοχή εξαρτώμενη σεψηλό βαθμό από την αλιεία και σε μια περιοχή πολύ εξαρτώμενη από την αλιεία·

4. Δεν κρίνει η Επιτροπή ότι επιβάλλεται, σύμφωνα με την νομικο-κοινοτική αρχή της προοδευτικότητας, να εκσυγχρονιστεί ο κατάλογος των περιοχών που εξαρτώνται σεψηλό βαθμό από την αλιεία, μετά από 20 χρόνια ισχύος του σημερινού, και να περιληφθούν νέες περιοχές εξαρτώμενες από την αλιεία, λόγω των διαφόρων προσχωρήσεων νέων κρατών μελών όπως η Ισπανία και η Πορτογαλία·

(1) ΕΕ C 229 E της 26.9.2002, σελ. 114.

Κοινή απάντησητου κ. Fischler εξ ονόματος της Επιτροπήςστις γραπτές ερωτήσεις E-2096/02 και E-2097/02

(16 Σεπτεμβρίου 2002)

Λεπτομερής αξιολόγηση της απασχόλησης και του επιπέδου εξάρτησης από την αλιεία ευρωπαϊκών περιοχών ήταν ο στόχος μιας σειράς 22 περιφερειακών μελετών που περατώθηκαν στις αρχές του 2000.

Ταυτόχρονα, διεξάχθηκε μελέτη συντονισμού και παγιοποίησης, η οποία περιελάμβανε μεταξύ άλλων:

- την ποσοτικοποίηση, την περιγραφή και την εξέταση του επιπέδου της περιφερειακής εξάρτησης της αλιείας στην Κοινότητα·

- την εξέταση της εξέλιξης της απασχόλησης στον τομέα της αλιείας και της εξάρτησης από το 1990.

Τα αποτελέσματα των εργασιών αυτών παρουσιάζονται στην τελική έκθεση για την εν λόγω μελέτη συντονισμού και παγιοποίησης, η οποία περιλαμβάνεται, όπως αναφέρθηκε στην απάντηση της Επιτροπής στην γραπτή ερώτηση αριθ. E-0650/02 του Αξιότιμου Μέλους του Κοινοβουλίου(1), στην ακόλουθη ιστοσελίδα http://europa.eu.int/comm/fisheries/doc_et_publ/liste_publi/results.html. Τα κυριότερα συμπεράσματα που εξάχθηκαν από τουςπεύθυνους της μελέτης αυτής παρουσιάζονται στην περίληψη η οποία επίσης περιλαμβάνεται στην ίδια ιστοσελίδα στις σελίδες 4 έως 12, σχετικά με το πρώτο θέμα, και στις σελίδες 13 έως 16, για το δεύτερο θέμα.

Το θέμα της εξάρτησης αλιείας παρουσιάζεται στο άρθρο 4.8. του κανονισμού του Συμβουλίου (ΕΚ) αριθ. 1260/1999(2) που αφορά τη διαρθρωτική ενίσχυση στον τομέα της αλιείας στις περιοχές του στόχου 2. Δεν εμφανίζεται στους κανονισμούς του Συμβουλίου που έχουν σχέση με την κατανομή των αλιευτικών δυνατοτήτων σε κοινοτικό επίπεδο και τηνποδιαίρεσή τους σε εθνικές ποσοστώσεις που κατανέμονται μεταξύ των κρατών μελών.

Δενπάρχει εννοιολογική διαφορά, εξ όσων γνωρίζει η Επιτροπή, για μία περιοχή η οποία εξαρτάται σε πολύ μεγάλο βαθμό από την αλιεία και μία περιοχή η οποία εξαρτάται πολύ από την αλιεία.

Η έννοια της εξάρτησης της αλιείας εισάχθηκε στον κανονισμό του Συμβουλίου (ΕΚ) αριθ. 1260/1999 μετά την ένταξη της Ισπανίας και της Πορτογαλίας. Η εξάρτηση από την αλιεία παράκτιων περιοχών, η οποία έχει σχέση με τον ορισμό των περιοχών του στόχου 2, λήφθηκεπόψη από τα δύο αυτά κράτη μέλη όταν, σύμφωνα με τα άρθρα 4.3 και 4.4 του εν λόγω κανονισμού, τα δύο αυτά κράτη μέλη και η Επιτροπή κατάρτισαν πίνακα περιοχών που είναι επιλέξιμες βάσει του στόχου 2.

Το ερευνητικό έργο (QLRT-2000-2277) Κατάρτιση και εφαρμογή ενός γενικούποδείγματος ισορροπίας για την εκτίμηση της συμβολής των αλιευτικών δραστηριοτήτων στην περιφερειακή ανάπτυξη άρχισε την 1η Φεβρουαρίου 2002. Θα πρέπει να διαρκέσει 36 μήνες και η σχετική τελική έκθεση θα πρέπει να διατίθεται μετά τις αρχές του 2005, παρά το γεγονός ότι θα μπορούσαν να διατίθενται ενδιάμεσα αποτελέσματα πολύ νωρίτερα. Το ερευνητικό αυτό έργο αποσκοπεί στην αξιολόγηση και τη βελτίωση της μεθοδολογίας που χρησιμοποιείται για περιφερειακές κοινωνικοοικονομικές μελέτες και, στη συνέχεια, για τον καθορισμό νέων εργαλείων καιποδειγμάτων για την αξιολόγηση της συμβολής της αλιείας και τηςδατοκαλλιέργειας στην περιφερειακή ανάπτυξη. Ένας παρόμοιος τύπος μεθοδολογικής αξιολόγησης πραγματοποιήθηκε μετά την προηγούμενη σειρά περιφερειακών κοινωνικοοικονομικών μελετών στις αρχές της δεκαετίας του 1990. Οι εν λόγω μεθοδολογικές αξιολογήσεις είναι αρκετά χαρακτηριστικές της ερευνητικής διαδικασίας και θα πρέπει να επαναλαμβάνονται προκειμένου να εξασφαλιστεί η χρήση των περισσότερο σύγχρονων εργαλείων, αλλά δεν μπορούν να χρησιμοποιούνται ως απλή δικαιολογία για την καθυστέρηση της ενσωμάτωσης των διατιθέμενων επιστημονικών στοιχείων στη διαδικασία σχεδιασμού της πολιτικής.

Όπως και για τη μεθοδολογική μελέτη για την καθιέρωση κοινωνικοοικονομικών δεικτών για τον καθορισμό της σχετικής σπουδαιότητας του τομέα της αλιείας στις περιφέρειες ή ζώνες οι οποίες εξαρτώνται περισσότερο από την αλιεία, με στόχο την αξιολόγηση και σύγκριση της επίπτωσης άλλων διαχειριστικών μέτρων στην οικονομική ανάπτυξη των περιφερειών ή ζωνών αυτών, θα πρέπει να περατωθούν πριν το τέλος του 2002. Τα σχετικά αποτελέσματα της μελέτης αυτής θα μπορούσαν, ως εκ τούτου, να ληφθούνπόψη στη σύνταξη της ανακοίνωσης της Επιτροπής για την κοινωνικοοικονομική επίπτωση της αναδιάρθρωσης του τομέα της αλιείας. Η μελέτη αυτή περιλαμβάνει επίσης μεθοδολογικές πτυχές που αφορούν ιδίως τη στατιστική ανάλυση

των περιφερειακών κοινωνικοοικονομικών δεδομένων και τη βελτίωση της συνεκτικότητας μεταξύ των εν λόγω δεδομένων. Οι μεθοδολογικές αυτές πτυχές θα είναι μακροπρόθεσμου μάλλον παρά βραχυπρόθεσμου ενδιαφέροντος.

(1) ΕΕ C 229 E της 26.9.2002, σελ. 114.

(2) Κανονισμός του Συμβουλίου (ΕΚ) αριθ. 1260/1999 της 21ης Ιουνίου 1999 για τη θέσπιση γενικών διατάξεων για τα Διαρθρωτικά Ταμεία, ΕΕ L 161 της 26.6.1999.